title: Ανάθεση δραστηριοτήτων σε εξωτερικούς φορείς
title: Outsourcing
titleType: AlternativeTitle
Creators: name: Γκιρκίζας, Θωμάς
Publisher: name: Πανεπιστήμιο Πειραιώς
Year: 2024
Subjects: subject: Ανάθεση δραστηριοτήτων
subject: Εξωτερικοί φορείς
subject: Outsourcing
subject: Μορφές outsourcing
subject: Δραστηριότητες outsourcing
subject: Κύκλος ζωής outsourcing
subject: Οδηγοί outsourcing
subject: Ωριμότητα διοίκησης outsourcing

description: Σκοπός της παρούσας εργασίας/έρευνας, είναι η προσέγγιση και παρουσίαση της έννοιας της «ανάθεσης δραστηριοτήτων σε εξωτερικούς φορείς (outsourcing)», των σχετιζόμενων με αυτή στοιχείων (μορφές/ στάδια/ πλεονεκτήματα/ μειονεκτήματα/ δυσχέρειες κλπ), καθώς και η προσπάθεια απεικόνισης ενδείξεων για την τρέχουσα κατάσταση και επίδραση του outsourcing στις ελληνικές επιχειρήσεις. Το υπάρχον θεωρητικό πλαίσιο ως προς το outsourcing, αποτελεί την αφετηρία της εργασίας, ώστε να υλοποιηθεί η αρχική προσέγγιση στην έννοια του outsourcing και να αποτυπωθούν οι σχετιζόμενοι με αυτή παράγοντες. Ακολούθως, καταγράφονται κάποια ενδεικτικά στατιστικά στοιχεία αναφορικά με το outsourcing, δίδοντας μια ένδειξη των χρηματικών/οικονομικών μεγεθών στα οποία αφορά. Επιπρόσθετα, παρατίθενται ορισμένες ενδεικτικές υφιστάμενες έρευνες/μελέτες άλλων ερευνητών/ μελετητών/ συγγραφέων, εξάγοντας μέσω αυτών, χρήσιμα στοιχεία/ απόψεις/ ερωτήματα/ συμπεράσματα/ σημεία ενδιαφέροντος κλπ,, ενώ επίσης, γίνεται αξιοποίησή τους -μαζί με το αναφερθέν θεωρητικό/βιβλιογραφικό πλαίσιο- στη σύνταξη του ερωτηματολογίου της έρευνας, το οποίο είναι και το επόμενο στάδιό της εργασίας. Αφορά σε πρωτογενή συλλογή δεδομένων/απαντήσεων από ελληνικές επιχειρήσεις και οικονομικούς οργανισμούς/Φορείς, δειγματοληπτικά (τυχαίο δείγμα), βάσει εμπειρικών απόψεων (εμπειρική) και σύγχρονων στοιχείων (συγχρονική). Αποτυπώνοντας και αναλύοντας τις απαντήσεις των συμμετεχόντων στην έρευνα, εξήχθησαν ενδείξεις, αναφορικά με τα παρακάτω κύρια πεδία: α. Πιθανά πλεονεκτήματα από την εφαρμογή του outsourcing και σπουδαιότητα αυτών. β. Πιθανά μειονεκτήματα/κίνδυνοι από την από την εφαρμογή του outsourcing και σοβαρότητα αυτών. γ. Πιθανές δυσκολίες/αδυναμίες/σφάλματα, κατά την εφαρμογή/υλοποίηση του outsourcing και σοβαρότητα αυτών. δ. Βαθμός που πιστεύουν οι συμμετέχοντες στην έρευνα, ότι δεκαπέντε επιλεγείσες βάσει βιβλιογραφίας/αρθρογραφίας Δραστηριότητες, ανατίθενται από τις ελληνικές εταιρείες ή τους ελληνικούς κρατικούς οργανισμούς, σε τρίτους φορείς, στο πλαίσιο του outsourcing (οι ελληνικές εταιρείες ή οι ελληνικοί κρατικοί οργανισμοί, ως clients). ε. Βαθμός που πιστεύουν οι συμμετέχοντες στην έρευνα, επί των ανωτέρω ίδιων δεκαπέντε Δραστηριοτήτων, ότι η Ελλάδα θα μπορούσε να αναδειχθεί και να ωφεληθεί ως «κέντρο υποδοχής» τους, στο πλαίσιο του outsourcing [“hot spot” (οι ελληνικές εταιρείες ή οι ελληνικοί κρατικοί οργανισμοί, ως vendors)]. στ. Βαθμός στον οποίο το υφιστάμενο νομικό/ κανονιστικό πλαίσιο του Ελληνικού Κράτους, διευκολύνει την προσέλκυση και ανάληψη από ελληνικές επιχειρήσεις, επιχειρηματικών δραστηριοτήτων στο πλαίσιο του outsourcing; [ανάδειξη της Ελλάδας ως «Κέντρο Υποδοχής (“hot spot”) Επιχειρηματικών Δραστηριοτήτων» - Ανάδειξη ελληνικών επιχειρήσεων/ οικονομικών οργανισμών, ως vendors].